|  |  |  |
| --- | --- | --- |
| ГРБОВИ ЗА МЕМОРАНДУМ | Republika Srbija  Autonomna Pokrajina Vojvodina  **Pokrajinsko tajništvo za obrazovanje, propise, upravu i nacionalne manjine – nacionalne zajednice**  Bulevar Mihajla Pupina 16, 21000 Novi Sad  psounz@vojvodina.gov.rs | |
|  | KLASA: 128-451-26/2020-01 | DATUM: 15.01.2020. godine |

Na temelju članka 5. stavak 1. Pokrajinske skupštinske odluke o dodjeli proračunskih sredstava za financiranje i sufinanciranje programskih aktivnosti i projekata u području osnovnog i srednjeg obrazovanja i odgoja i učeničkog standarda u Autonomnoj Pokrajini Vojvodini („Službeni list APV”, br. 14/15 i 10/17), članka 3. Pravilnika o dodjeli proračunskih sredstava Pokrajinskog tajništva za obrazovanje, propise, upravu i nacionalne manjine - nacionalne zajednice za financiranje i sufinanciranje modernizacije infrastrukture ustanova osnovnog i srednjeg obrazovanja i odgoja i učeničkog standarda na teritoriju AP Vojvodine („Službeni list APV”, broj 4/17) a u vezi s Pokrajinskom skupštinskom odlukom o proračunu Autonomne Pokrajine Vojvodine za 2020. godinu („Službeni list APV”, br. 54/19), Pokrajinsko tajništvo za obrazovanje, propise, upravu i nacionalne manjine ‒ nacionalne zajednice (u daljnjem tekstu: Tajništvo) raspisuje

**NATJEČAJ**

**ZA FINANCIRANJE NABAVE OPREME - INTERAKTIVNIH PLOČA S PROJEKTOROM ZA USTANOVE OSNOVNOG I SREDNJEG OBRAZOVANJA I ODGOJA I UČENIČKOG STANDARDA S TERITORIJA AUTONOMNE POKRAJINE VOJVODINE U 2020. GODINI**

Natječaj se raspisuje na iznos sredstava osiguranih Pokrajinskom skupštinskom odlukom o proračunu Autonomne Pokrajine Vojvodine za 2020. godinu („Službeni list APV”, br. 54/2019) i to za financiranje nabave opreme u ustanovama osnovnog i srednjeg obrazovanja i odgoja i učeničkog standarda na teritoriju Autonomne Pokrajine Vojvodine u 2020. godini u ukupnom iznosu od **70.400.000,00 dinara**.

Natječajem **se dodjeljuju sredstva** za nabavu opreme - **interaktivne ploče** (dimenzije: 218 x 143 cm ili odgovarajuća +/- 5 cm, rezolucija: 32767 x 32767 ili viša) **s projektorima** (tehnologija: DLP ili odgovarajuća, prirodna rezolucija: 800 x 600 ili viša, format: SVGA ili bolji).

**Uvjeti natječaja**

*1. Podnositelji zahtjeva*

Korisnici koji imaju pravo sudjelovati u dodjeli sredstava su:

- škole za osnovno obrazovanje i odgoj, škole za srednje obrazovanje i odgoj i ustanove učeničkog standarda s teritorija Autonomne Pokrajine Vojvodine.

*2. Kriteriji raspodjele sredstava*

Svaka ustanova ima pravo konkurirati za jednu interaktivnu ploču s projektorom, izuzev ustanova koje imaju matičnu školu i izdvojene odjele, u kom slučaju mogu da konkuriraju za po jednu interaktivnu ploču s projektorom za matičnu školu i po jednu interaktivnu ploču s projektorom sa svaki izdvojeni odjel.

Po okončanju natječaja Tajništvo će provesti zajedničku nabavu interaktivnih ploča s projektorom, u skladu s člankom 50. Zakona o javnim nabavama („Službeni glasnik RS“, br. 124/12, 14/15 i 68/15) u ime i za račun svih ustanova kojima su po natječaju dodijeljena sredstva za nabavu interaktivnih ploča s projektorom.

**Način podnošenja zahtjeva**

Prijave na natječaj podnosit će se obvezno putem web aplikacije Tajništva i istodobno se prijave u izvorniku šalju poštom na adresu tajništva: Bulevar Mihajla Pupina 16, Novi Sad.

Podnositelji dostavljaju sljedeću obveznu dokumentaciju:

- prijava na natječaj

- izjava o davanju suglasnosti na tekst Odluke o provođenju postupka javne nabave od strane više naručitelja i davanju ovlaštenja za poduzimanje pojedinih radnji u postupku javne nabave u skladu s Pravilnikom o sadržaju odluke o provođenju postupka javne nabave od strane više naručitelja („Službeni glasnik RS“, br. 83/15)

Web aplikacija Tajništva putem koje se konkurira sadrži:

1. Tekst Natječaja za financiranje nabave opreme - interaktivnih ploča s projektorom za ustanove osnovnog i srednjeg obrazovanja i odgoja i učeničkog standarda s teritorija Autonomne Pokrajine Vojvodine u 2020. godini

2. Prijava na natječaj

3. Tekst Odluke o provođenju postupka javne nabave od strane više naručitelja

4. Tekst Izjave o davanju suglasnosti na tekst Odluke o provođenju postupka javne nabave od strane više naručitelja i davanju ovlaštenja za poduzimanje pojedinih radnji u postupku javne nabave

5. Tekst Upute o načinu apliciranja na natječaj i obvezama ustanova osnovnog i srednjeg obrazovanja i odgoja i učeničkog standarda s teritorija Autonomne Pokrajine Vojvodine u postupku provođenja javne nabave od strane više naručitelja.

Tekst natječaja će se objaviti na internet stranici Tajništva www.puma.vojvodina.gov.rs, u „Službenom listu Autonomne Pokrajine Vojvodine“ i u dnevnom listu „Alo“.

**Rok za podnošenje prijava na Natječaj je od 15. do 21. siječnja 2020. godine. Pravodobnim će se smatrati sve prijave koje u propisanom roku budu stigle putem web aplikacije.**

Tajništvo zadržava pravo od podnositelja zahtjeva, po potrebi, zatražiti dodatnu dokumentaciju i informacije.

Povjerenstvo neće razmatrati nepravodobne prijave (prijave koje su nakon roka koji je označen kao posljednji dan natječaja poslane putem web aplikacije).

Rezultati Natječaja će biti objavljeni na internet prezentaciji Tajništva.

**Zainteresirane osobe sve informacije u vezi s realizacijom Natječaja mogu dobiti u Tajništvu:**

**1. za osnovne škole:**

- Merlida Konstantinović, 021/487 4876, merlida.konstantinovic@vojvodina.gov.rs

- Đerđi  Erdeg, 021/487 4876, djerdji.erdeg@vojvodina.gov.rs

- Gorana Kukobat, 021/487 4330, gorana.kukobat@vojvodina.gov.rs

- Vojin Jovančević, 021/487 4035, vojin.jovancevic@vojvodina.gov.rs

- Tatjana Kuran, 021/487 4819, tatjana.kuran@vojvodina.gov.rs

**2. za srednje škole i domove učenika:**

- Viktor Pal, 021/487 4512, viktor.pal@vojvodina.gov.rs

- Biljana Stanković, 021/487 4502, biljana.stankovic@vojvodina.gov.rs

- Jelena Bjelobaba, 021/487 4602, jelena.bjelobaba@vojvodina.gov.rs

Pokrajinski tajnik

Mihály Nyilas